хуморески за Колеги
По време на соца, наш държавен служител заминал на международна конференция. Там се запознал с един японец. От дума на дума, двамата установили, че работят в сродни държавни учреждения. И извършват общо взето - еднаква по обем работа.
Азиатецът обяснил:
- При нас персоналът е общо десет човека! А при Вас, колега - как стои въпроса?
Ами сега?... Нашенецът не можел да признае, че в службата му има сто човека номенклатура, които вземат заплати без да вършат нищо!
За това измънкал:
- Ами, при нас работят единайсет човека!
Вечерта, сънародникът ни се прибрал да спи в хотелската стая. Но ето, че в четири часа сутринта - някой потропал на вратата му! Българинът се събудил и отворил. На прага стоял японеца с преуморен и изтерзан вид. Той казал:
- Извинявай, че те събудих! Обаче, една загадка ме държи буден цяла нощ! А, бе, оня, единайсетият човек - с какво точно се занимава?